CELEX: 62017CN0495
Language: hr
Date: 2017-08-14 00:00:00
Title: Predmet C-495/17: Zahtjev za prethodnu odluku koji je 14. kolovoza uputio Tribunalul Prahova (Rumunjska) – Cartrans Spedition SRL protiv Direcția Generală Regională a Finanțelor Publice Ploiești – Administrația Județeană a Finanțelor Publice Prahova, Direcția Regională a Finanțelor Publice București – Administrația Fiscală pentru Contribuabili Mijlocii

30.10.2017   
            
            
               HR
            
            
               Službeni list Europske unije
            
            
               C 369/6
            
         Zahtjev za prethodnu odluku koji je 14. kolovoza uputio Tribunalul Prahova (Rumunjska) – Cartrans Spedition SRL protiv Direcția Generală Regională a Finanțelor Publice Ploiești – Administrația Județeană a Finanțelor Publice Prahova, Direcția Regională a Finanțelor Publice București – Administrația Fiscală pentru Contribuabili Mijlocii
   (Predmet C-495/17)
   (2017/C 369/07)
   Jezik postupka: rumunjski
   
      Sud koji je uputio zahtjev
   
   Tribunalul Prahova (Rumunjska)
   
      Stranke glavnog postupka
   
   
      Tužitelj: Cartrans Spedition SRL
   
      Tuženici: Direcția Generală Regională a Finanțelor Publice Ploiești – Administrația Județeană a Finanțelor Publice Prahova, Direcția Regională a Finanțelor Publice București – Administrația Fiscală pentru Contribuabili Mijlocii
   
      Prethodna pitanja
   
   
               1.
            
            
               Je li, za potrebe oslobođenja plaćanja PDV-a za transakcije i usluge prijevoza koje se odnose na izvoz robe, u skladu s Direktivom Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), karnet TIR koji je ovjerila carinarnica zemlje odredišta, pisani dokaz izvoza prevezene robe, uzimajući u obzir postupak koji se odnosi na tu ispravu za carinski provoz, koji je u Priručniku o provozu za Postupak TIR br. TAXUD/1873/2007 utvrdio Odbor za Carinski zakonik – odsjek za provoz, u okviru Glavne uprave za oporezivanje i carinsku uniju Europske komisije?
            
         
               2.
            
            
               Protivi li se članku 153. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost porezna praksa kojom se poreznom obvezniku nalaže obveza dokazivanja izvoza prevezene robe isključivo na temelju izvozne carinske deklaracija, čime mu se uskraćuje pravo na odbitak PDV-a na usluge prijevoza robe izvezene bez te deklaracije, iako postoji karnet TIR koji je ovjerila carinarnica zemlje odredišta?
            
         
      (1)  SL 2006 L 347., str. 1.; (SL, posebno izdanje na hrvatskom jeziku, poglavlje 9., svezak 1., str., 120.)